``மதுரைத் திட்ட மின்னூல்கள் கணினியில் படிக்கக்கூடிய விதத்தில் உள்ளன. கோப்பு அளவும் படவடிவு நூல்களை விட மிகமிகக் குறைவு, தமிழில் கொஞ்சம் தெரிந்திருந்தாலே போதும் அதைக்கொண்டு இதில் உள்ள சொற்களையோ, வரிகளையோ சுலபமாகத் தேடவும் விரைவில் அவை எந்த நூலில் எந்தக் காலத்தில் யார் பயன்படுத்தியுள்ளார் என்ற விவரத்தைச் சுலபமாகக் கண்டுபிடிக்கவும் முடியும். இது தமிழ் ஆர்வலர்களுக்கும், பத்திரிகை ஆசிரியர்களுக்கும், மொழி வளர்ச்சி ஆய்வில் ஈடுபட்டுள்ள தமிழ் ஆராய்ச்சியாளர்களுக்கும் மிகவும் உதவியாக உள்ளது. இப்போது வெறும் இலக்கிய நூல்கள் மட்டுமே பதிவேற்றி வருகின்றோம். எதிர்காலத்தில் படைப்பிலக்கியங்களான கவிதைகள், நாவல்கள், சிறுகதைகள் முதற்கொண்டு ஆய்வு நூல்களையும் சேர்த்துப் பதிவேற்ற வேண்டும்.”